Tegutseda ilma kavata, toimida uhkustamiseta, leida suurt väheses, tasuda ülekohut heaga, võita raskeid asju siis, kui nad on veel kerged, ja juhtida suuri asju nende alguses - sellised on Dao Teod.  Kõikide raskuste aluseks on nende kergus ja suurtel asjadel on raskused ainult alguses.  Nii võib tark korda saata suuri asju, ilma et ta neid nähtavalt puudutaks.  Kes kergelt avaldab oma nõusolekut - see peab harva oma sõna. Kes kõiki asju peab kergeks, sellel on palju raskusi.  Sellepärast peab Tark palju lugu väikestest asjadest ja seetõttu ei teke temal mingisuguseid raskusi.